Решение на Общия съд от 12 февруари 2020 г. — Mutondo/Съвет
(Дело T-174/18)1
(Обща външна политика и политика на сигурност — Ограничителни мерки с оглед на положението в Демократична република Конго — Замразяване на средства — Препотвърждаване на включването на името на жалбоподателя в списъка на визираните лица — Задължение за мотивиране — Право на защита —– Задължение на Съвета да съобщи новите обстоятелства, които налагат подновяване на ограничителните мерки — Грешки при прилагане на правото — Явна грешка в преценката — Право на собственост — Пропорционалност —Презумпция за невиновност — Възражение за незаконосъобразност)
Език на производството: френски
Страни
Жалбоподател: Kalev Mutondo (Киншаса, Демократична република Конго) (представители: T. Bontinck, P. De Wolf, M. Forgeois и A. Guillerme, avocats)
Ответник: Съвет на Европейския съюз (представители: J.-P. Hix, S. Lejeune и H. Marcos Fraile)
Предмет
Жалба на основание член 263 ДФЕС за отмяна на Решение (ОВППС) 2017/2282 на Съвета от 11 декември 2017 година за изменение на Решение 2010/788/ОВППС относно ограничителни мерки по отношение на Демократична република Конго (ОВ L 328, 2017 г., стр. 19) в частта, която се отнася до жалбоподателя.
Диспозитив
Отхвърля жалбата.
Осъжда г-н Kalev Mutondo да заплати съдебните разноски.
____________
1     ОВ C 161, 7.5.2018 г.